דורותיאה קתרין "דורותי" דאגלס למברט צ'יימברס (באנגלית: Dorothea Katherine "Dorothy" Douglass Lambert Chambers; 3 בספטמבר 1878 - 7 בינואר 1960) הייתה טניסאית בריטית. אתר היכל התהילה של הטניס מכנה אותה "הטניסאית הגדולה ביותר של העשור הראשון של המאה ה-20". היא זכתה בשבע אליפויות בגמר אליפות וימבלדון והגיעה לגמר 11 פעם. בנוסף, זכתה במדליית זהב באולימפיאדת לונדון (1908).
תולדות חייה.
נולדה באילינג. בשנת 1900 הופיעה בווימבלדון ושלוש שנים לאחר מכן ניצחה במשחק הגמר את את'ל תומפסון. היא הגנה על תארה גם שנה לאחר מכן, מול שרלוט קופר סטרי. ב-1905 הפסידה במשחק הגמר למיי סטן בונדי וב-1906 שבה וזכתה בגמר וימבלדון. ב-1907 נישאה לרוברט למברט צ'יימברס. ב-1908 זכתה בגמר האולימפי בלונדון מול דורה בות'בי. בשנת 1910 כתבה את ספרה "Tennis for Ladies" ("טניס לנשים") שהיה מדריך מצולם ללימוד טניס לנשים. ב-1911 ניצחה את בות'בי בגמר וימבלדון 6–0, 6–0. היה זה משחק גמר הנשים היחיד בגראנד סלאם שנוצח בלי שהמפסידה תשיג ולו משחקון אחד, עד לגמר אליפות צרפת הפתוחה ב-1988 בו ניצחה שטפי גראף.
בשנת 1919 הגיעה לגמר וימבלדון מול סוזן לנגלן. משחק הגמר היה הארוך ביותר עד אז, הוא ארך 44 משחקונים צמודים לפני שצ'יימברס נוצחה 8–10, 6–4, 9–7. באותה שנה הגיעה גם לגמר הזוגות וגם לגמר הזוגות המעורבים. היא הופיעה בגמר הזוגות גם ב-1920 ואז פסקה כמעט ממשחקי בודד והמשיכה במשחקי זוגות בלבד. עם זאת, הגיעה לרבע הגמר של אליפות ארצות הברית הפתוחה בטניס ב-1925. בשנים 1924–1926 הייתה קפטנית נבחרת בריטניה לגביע וייטמן (Wightman Cup). ב-1928 פנתה לקריירה של מאמנת.
הישגים.
באליפות וימבלדון
הורייט
הוּרִייֵט (בטורקית: Hürriyet; מילולית: חירות) הוא עיתון יומי טורקי רב-תפוצה בעל קו מרכזי ליברלי, חילוני ולאומי. העיתון, שנוסד בשנת 1948 שייך לקבוצת המדיה דואן (Doğan Yayın Holding). הוא מודפס בשש ערים בטורקיה (אנקרה, איסטנבול, איזמיר, אדנה, אנטליה וטרבזון) וכן בפרנקפורט שבגרמניה, עבור הקהילה הטורקית הגדולה שם. נכון לשנת 2012 אתר האינטרנט של העיתון הוא אתר העיתונות השלישי באירופה מבחינת מספר גישות ייחודיות (למעלה מ-10 מיליון בנובמבר 2011, אחרי הדיילי מייל והגרדיאן הבריטים).
Hürriyet הוא שחקן אזורי חזק בכלכלה העולמית. בנוסף לעסקי הליבה של העיתונות, Hürriyet התרחב להדפסה, הפצה, שירותים מקוונים, פרסום ספרים, מודעות מסווגות, הפקות טלוויזיה ושיווק לאורך השנים באמצעות חברות בנות מקומיות ובחו"ל וחברות קשורות, בהתאם להתפתחויות ולדרישות הענף.
מפתח (אופטיקה)
באופטיקה, מִפְתַח הוא הרוחב שמשמש לקליטת אות. על פי רוב המפתח הוא פשוט קוטר של העדשה (או המראה) שעליה נופלת הקרינה, אך ישנם מקרים, כגון אינטרפרומטר, בהם אין הדבר כך.
המפתח קובע גבול עליון לכושר ההפרדה של המכשיר. זאת על פי הנוסחה
במכשירים בהם האות נקלט על ידי אלמנט מרכז יחיד (עדשה, מראה או אנטנת "צלחת") גודל המפתח קובע גם את יכולת איסוף האות - כלומר, ככל שהפתח רחב יותר, עוצמת האות המתקבל תגדל, ביחס ישר לריבוע המפתח.
בצילום למפתח משמעות כפולה: בנוסף להשפעה איסוף האור שהוזכרה, המפתח קובע את עומק השדה - כלומר את הטווח בו עצמים יהיו ממוקדים מול שאר הטווחים בהם הדמות המתקבלת מטושטשת. הסיבה היא שהמפתח קובע את מקבילותם של הקרניים הנכנסות דרכו. מפתח צר מעביר דרכו קרני אור ברמת מקבילוּת גבוהה, ומאפשר כך לקבל מוקד חד במישור הדמות על טווח מרחקים רחב. במפתח רחב נכנסות גם קרניים שמקבילוּתם מועטה, מה שיוצר מוקד חד רק עבור תחום מצומצם באזור בו העצם נמצא. צלמים משתמשים במאפיינים אלה - לדוגמה על מנת לתת מקום לעצם בודד בתוך רקע עמוס.
גשר הרכבת הטורקי על נחל עזוז
אליפות וימבלדון 1905
אליפות וימבלדון 1905 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-26 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים. במהלך אליפות זו במקום הראשון לראשונה זכתה טניסאית מחוץ לאיים הבריטיים - מיי סטן בונדי מארצות הברית.
התחרות.
תחרות הגברים.
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון היה עולה להתמודד מול מנצח אליפות וימבלדון 1904 על התואר. לתחרות זו נרשמו 71 טניסאים. בנוסף לטניסאים בריטים בתחרות השתתפו טניסאים מאוסטרליה, ארצות הברית, בלגיה, גרמניה, דרום אפריקה, דנמרק וניו זילנד. בגמר תחרות הגברים נורמן ברוקס (אוסטרליה) ניצח את סידני סמית' הבריטי. במשחק האליפות הוא פגש את לורנס דוהרטי (מנצח אליפות וימבלדון 1904) והפסיד ב-3 מערכות.
תחרות הנשים.
בתחרות הנשים השתתפו 45 טניסאיות שחולקו ל-4 בתים. מיי סטן בונדי (ארצות הברית), הטניסאית הזרה היחידה שהשתתפה ניצחה בתחרות. במשחק על התואר היא ניצחה את דורותי דאגלס צ'יימברס (מנצחת אליפות וימבלדון 1904) בשתי מערכות ובכך זכתה בתואר האלופה.
תחרות הזוגות.
בתחרות הזוגות השתתפו 31 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1904. לתחרות נרשמו זוגות טניסאים ממספר מדינות, כמו בתחרות הגברים. בתחרות זו ניצחו פרנק ריסלי וסידני סמית' (מנצחי אליפות וימבלדון 1902). במשחק על האליפות הם הפסידו ב-4 מערכות לאחים דוהרטי. לאחים דוהרטי זה היה ניצחון שלישי ברציפות ושמיני בחישוב כולל.
קריית הממשלה באר שבע
קריית הממשלה המחוזית, באר שבע היא מבנה משרדים ומרכז קניות בבאר שבע.
המבנה המוארך בכיוון דרום-צפון, מצוי בין רחוב קרן היסוד (ממזרח) ובין רחוב התקווה (ממערב). מצפון לו הוא גובל ברחוב הנרייטה סולד. מדרום לקריית הממשלה, במרחק של כ-150 מטר, נמצאת תחנת הרכבת באר שבע מרכז. בצמוד לקריית הממשלה, ממערב לה, ניצבים מגדלי המשפט - בית המשפט של באר שבע ובניין הביטוח הלאומי. המבנה משתרע על 73 דונם, והוא כולל 13 משרדי ממשלה וחניון תת-קרקעי.
המבנה הפוסט-מודרניסטי תוכנן על ידי האדריכלים רות להב, טוני ריג ולן וורשאו שזכו בתחרות לתכנון הבניין שנערכה ב-1995. את המבנה והקומפלקס הקימו בשנים 1997–2000 החברות "שיכון ובינוי" ו"אשטרום". ב-2005 זכה המבנה בפרס דוד עזריאלי לתכנון אורבני של המועצה לישראל יפה.
בין קריית הממשלה ובין בית המשפט נמצאת כיכר שקועה. הכיכר והרחבה שבהמשכה משמשות פעמים רבות כמקום כינוס להפגנות.
מודל אייזניג
ברזוקה
דוד כהן (קצין)
דוד כהן (נולד בשנת 1940) הוא תת-אלוף בדימוס. שירת כמפקד סיירת גולני ואוגדת יהודה. בעל עיטור המופת במלחמת ששת הימים על חלקו בקרב תל פאחר.
ביוגרפיה.
עם גיוסו לצה"ל, ב-1959, שובץ בחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שימש מפקד מחלקה ובהמשך שימש מפקד פלוגה בגדוד 12 (ברק). בשנת 1965 מונה למפקד סיירת גולני, בין היתר בפעולות התגמול. לאחר מכן שימש כמדריך בבה"ד 1. במלחמת ששת הימים הצטרף לכוח הסיירת ולחם בין היתר בקרב תל פאחר.
לאחר מכן שימש כמפקד גדוד 51 של חטיבת גולני במלחמת ההתשה. בדצמבר 1969 פיקד על מבצע פלצור - פשיטה גדודית כנגד יעדי מחבלים בהר דב (ג'בל רוס) ובדצמבר 1970 הוביל פשיטה גדודית על הכפר יאטר שבלבנון. במלחמת יום הכיפורים לקח חלק במבצע דוידקה. בתום המלחמה קיבל את הפיקוד על מחוז מירון בגבול לבנון מהר דב מערבה, ובמסגרת תפקידו פיקד על הכוחות שהרגו את המחבלים שביצעו את הפיגוע בקריית שמונה. לאחר מכן פיקד על חטיבת כרמלי. בשנים 1982-1980 פיקד על אוגדת יהודה.
משפט פאפוס
משפט פאפוס הוא משפט בחשבון אינפיניטסימלי הקובע כי אם נסובב צורה דו-ממדית סביב ישר מסוים, נקבל שנפח גוף הסיבוב מתקבל לפי הנוסחה
formula_1
כאשר:
באמצעות משפט זה ניתן לחשב את נפחם של גופים מורכבים על ידי הטלה שלהם למישור [XY] וסיבובם סביב אחד הצירים (או כל ציר אחר, לפי הנוחות).
דוגמה.
נניח שעלינו לחשב את נפח העקומה הבאה: formula_4 המסובב סביב הישר formula_5.
זוהי למעשה טבעת בעלת חתך אליפטי.
ראשית, נרצה למצוא את שטח האליפסה formula_6, אותו נוכל למצוא על ידי הנוסחא לשטח אליפסה - formula_7 כאשר formula_8 הם אורכי הצירים בצורה הקנונית של האליפסה.
במקרה זה אורכי הצירים הם formula_9 ולכן שטח האליפסה הוא formula_10.
כעת נרצה למצוא את מרכז הכובד של האליפסה. מרכז הכובד של האליפסה יהיה במרכזה, כאן בדוגמה שלנו formula_11.
נרצה למצוא כעת את המרחק של האליפסה מהישר. זאת נקבל על פי נוסחת מרחק נקודה מישר עבור נקודת המרכז:
formula_12
לסיום, כל מה שנותר לנו הוא להציב את הכל בנוסחא ולקבל:
formula_13
אמאטרסו אומיקאמי
הסחת דעת
הסחת דעת או מוסחות היא תופעה שבה הקשב של אדם או קבוצה מוסט מאובייקט הקשב הנבחר אל גורם מסיח.
הסחת דעת עלולה לגרום לאובדן של חוט המחשבה.
גורמים להסחת דעת.
הסחת הדעת יכולה להיגרם ממקורות חיצוניים או פנימים כאחד.
בין הגורמים להסחת דעת יכולים להיות קשיי קשב והנמכה ביכולת הקשב, חוסר עניין במושא הקשב או החידוש והאטרקטיביות של הגורם המסיח. בקרב תלמידים בבתי-ספר, הסחת הדעת עשויה להיגרם מבחינה חברתית, כתוצאה מהצקות והקנטות, למשל.
הפרעת קשב.
הפרעת קשב היא הפרעה נוירו-התפתחותית שתסמיני הליבה שלה הם: קשיי קשב, היפראקטיביות (פעלתנות יתר) ואימפולסיביות.
אחד המאפיינים של הפרעת קשב הוא נטייה מוגברת להסחת דעת. בנוסף, הפרעת קשב מקושרת לנדידת מחשבות ספונטנית ואינטנסיבית, בעקבות קשיי ויסות של רשת ברירת המחדל.